Il-Gvern tal-Libja qed iwissi li se jfittex legalment lil dawk il-kumpaniji taż-żejt li qed jixtru prodotti taż-żejt minn raffineriji u portijiet li bħalissa jinsabu f’idejn gruppi armati u ‘l bogħod mill-kontroll tal-Gvern ċentrali. Nhar il-Ħadd li għadda l-qawwa navali Libjana sparat tiri ta’ twissija lejn tanker taż-żejt li kien qed jipprova jgħabbi żejt mhux raffinat fil-port ta’ Es Sider. Il-Ministru għall-Enerġija Abdelbari Arusi qal li dan l-inċident jista’ jirrepeti ruħu fil-futur.